Sluznica
Sluzokoža ili sluznica (latinski: mucosa) je naziv za tkivo koje oblaže unutrašnjost pojedinih organa i tjelesnih šupljina (usne i nosna duplje, ždrijelo, jednjak, želudac, tanko crijevo i debelo crijevo, mokraćovod, mokraćna bešika, mokraćna cijev, dušnik, bronhije itd). Uglavnom je endodermnog porijekla i uključena je u procese sekrecije i apsorpcije. Sluzokoža predstavlja morfofunkcionalno jedinstvo epitela i rastresitog vezivnog tkiva, odnosno izgrađena je najčešće od epitelnog lista (latinski: lamina epithelialis) i krzna (latinski: lamina propria), mada mogu biti prisutni i mišićni (latinski: lamina muscularis) i elastični list (latinski: lamina elastica). Postoji gruba podjela na: žljezdanu i dermopapilarnu (kožnu) sluznicu. Prva sadrži jednoslojni prizmatični, a druga pločastoslojeviti epitel.